संयुक्त परिवारों में घर के बुज़ुर्ग बच्चों को सही आचरण की शिक्षा के द्वारा उनको सही रास्ते पर चलने में मार्गदर्शन करते थे. लेकिन संयुक्त परिवारों के बढ़ते हुए विघटन के बाद आज माता पिता को अपनी अपनी व्यस्तताओं के चलते हुए बच्चों के साथ सार्थक समय व्यतीत करने का समय नहीं होता और अधिकांश परिवारों में बच्चों को व्यस्त रखने के लिए छोटे बच्चों के हाथों में ही मोबाइल और लैपटॉप पकड़ा देते हैं जिनमें वे अपनी पसंद के खेलों में व्यस्त रहते हैं और वे यह भी नहीं देखते कि बच्चे क्या देख रहे हैं, क्या खेल रहे हैं. उनको सद आचरण, संस्कारों के बारे में बताने के लिए समय देने का तो प्रश्न ही नहीं उठता.